21.8.2010 Jurnalul Oficial al Uniunii Europene L 220/1 (Acte fără caracter legislativ) REGULAMENTE REGULAMENTUL (UE) NR. 750/2010 AL COMISIEI din 7 iulie 2010 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește conținuturile maxime de reziduuri pentru anumite pesticide din sau de pe anumite produse (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 396/2005 al Parla- mentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare şi hrana de origine vegetală și animală pentru animale și de modificare a Directivei 91/414/CEE a Consiliului (!), în special articolul 14 alineatul (1) litera (a), întrucât: (1) Conținuturile maxime ale reziduurilor (CMR) pentru acetamiprid, acibenzolar-S-metil, azoxistrobin, imazalil, prohexadion, piraclostrobin şi tiacloprid au fost stabilite în anexa II şi partea B din anexa III la Regulamentul (CE) nr. 396/2005. CMR-urile pentru dimetomorf, ditiocar- bamați (mancozeb), fipronil, fludioxonil, pirimicarb, prosulfocarb, tebuconazol, triclopir și valifenal au fost stabilite în partea A din anexa III la Regulamentul (CE) nr. 396/2005. Până la momentul actual, pentru amisulbrom, ametoctradin şi bixafen nu au fost stabilite CMR-uri specifice, iar substanțele respective nu au fost incluse în anexa IV la Regulamentul (CE) nr. 396/2005. (2) În contextul unei proceduri, în conformitate cu Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (), pentru a obţine autorizația de a utiliza un produs de protecţie a plantelor care conține substanța activă azoxis- trobin pe cardon, a fost depusă o cerere de modificare a CMR-urilor existente, în temeiul articolului 6 alineatul (1) din Regulamentul (CE) nr. 396/2005. (3)  În ceea ce privește substanța acetamiprid, o cerere similară a fost depusă în vederea utilizării pe frunze de sfeclă și cireşe. În ceea ce priveşte acibenzolar-S-metil, o cerere similară a fost depusă în vederea utilizării pe piersici și caise. În ceea ce privește amisulbrom, o cerere similară a fost depusă în vederea utilizării în vinuri și pe strugurii de masă. În ceea ce privește bixafen, o cerere similară a fost depusă în vederea utilizării pe cereale. Având în vedere această cerere, este necesar să se stabilească CMR-urile pentru carnea, grăsimea, ficatul, rinichii și laptele provenind de la bovine, ovine și caprine întrucât cerealele sunt utilizate ca hrană pentru animale și reziduurile se pot regăsi în furajele destinate acestor animale. În ceea ce priveşte ametocradin, o cerere similară a fost depusă în vederea utilizării pe strugurii de masă şi de vin, cartofi, roșii, ardei, castraveți, dovlecei, pepene galben, pepene roşu, dovleci, salată și fetică. În ceea ce priveşte substanța ditiocarbamat (mancozeb), a fost depusă o astfel de cerere referitoare la utilizarea acestei substanțe pe mazărea fără păstăi. În ceea ce priveşte substanța dime- tomorf, a fost depusă o astfel de cerere în vederea utilizării pe mazărea fără păstăi. În ceea ce priveşte substanța fludioxonil, a fost depusă o astfel de cerere în vederea utilizării pe țelina de rădăcină. În ceea ce privește substanța fipronil, a fost depusă o cerere de modificare a valorii pentru cereale. În ceea ce privește substanța imazalil, a fost depusă o cerere de modificare a valorii de determinare, LOD. În ceea ce priveşte substanța piri- micarb, a fost depusă o astfel de cerere în vederea utilizării pe fenicul. În ceea ce priveşte substanţa prohe- xadion, a fost depusă o astfel de cerere în vederea modi- ficării definiției reziduului și a utilizării sale pe orez. În ceea ce priveşte substanța prosulfocarb, a fost depusă o astfel de cerere în vederea utilizării pe morcovi şi pe țelina de rădăcină. În ceea ce priveşte substanța tebu- conazol, a fost depusă o astfel de cerere referitoare la utilizarea substanței respective pe mandarine. În ceea ce privește substanța tiacloprid, a fost depusă o astfel de cerere pentru măsline, semințe de mac şi legume rădă- cinoase și tuberculi. În ceea ce priveşte substanța triclopir, a fost depusă o astfel de cerere în vederea modificării definiției reziduului și a CMR-ului în produsele animale. În ceea ce priveşte substanța valifenalat, o cerere similară a fost depusă în vederea utilizării pe roșii și vinete. În conformitate cu articolul 6 alineatele (2) și (4) din Regulamentul (CE) nr. 396/2005, a fost depusă o cerere referitoare la utilizarea tebuconazolului pe fructul pasiunii. Utilizarea autorizată a tebuconazol pe fructele